ΚΑΝΟΝΙΣΜΟΣ (ΕΟΚ) αριθ. 2700/93 ΤΗΣ ΕΠΙΤΡΟΠΗΣ της 30ής Σεπτεμβρίου 1993 περί λεπτομερών κανόνων εφαρμογής της πριμοδότησης υπέρ των παραγωγών αιγοπροβείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση αγορών στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 363/93 (2), και ιδίως το άρθρο 5 παράγραφος 9,

τον κανονισμό (ΕΟΚ) αριθ. 3493/90 του Συμβουλίου της 27ης Νοεμβρίου 1990 για τον καθορισμό των γενικών κανόνων σχετικά με τη χορήγηση της πριμοδότησης στους παραγωγούς προβείου και αιγείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 2070/92 (4), και ιδίως το άρθρο 1 δεύτερο εδάφιο,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (5), και ιδίως το άρθρο 6 παράγραφος 2,

Εκτιμώντας:

ότι το καθεστώς της πριμοδότησης στις προβατίνες που προβλέπεται στο άρθρο 5 του κανονισμού (ΕΟΚ) αριθ. 3013/89 εμπίπτει στο πεδίο εφαρμογής του κανονισμού (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (6) (ονομαζόμενο εφεξής «ολοκληρωμένο σύστημα») 7 ότι δυνάμει του κανονισμού (ΕΟΚ) αριθ. 3887/92 της Επιτροπής της 23ης Δεκεμβρίου 1992 για τις λεπτομέρειες εφαρμογής του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (7), οι αιτήσεις για τη χορήγηση ενισχύσεων καθώς και το ολοκληρωμένο σύστημα ελέγχου που αναφέρονται στο άρθρο 2 του κανονισμού (ΕΟΚ) αριθ. 3508/92 του Συμβουλίου εφαρμόζονται στο καθεστώς της πριμοδότησης στις προβατίνες και στις αίγες από την περίοδο 1994 7

ότι στο ολοκληρωμένο σύστημα έχουν συμπληρωθεί τα βασικά στοιχεία του κανονισμού (ΕΟΚ) αριθ. 3007/84 της Επιτροπής της 26ης Οκτωβρίου 1984 περί λεπτομερειών εφαρμογής της πριμοδότησης προς όφελος των παραγωγών προβείου και αιγείου κρέατος (8), όπως τροποποιήθηκε τελευταία από τον κανονισμό (ΕΟΚ) αριθ. 3204/92 (9) 7 ότι είναι, ως εκ τούτου, σκόπιμο να καταργηθεί ο κανονισμός (ΕΟΚ) αριθ. 3007/84 7

ότι πρέπει να γίνει κωδικοποίηση των διατάξεων του κανονισμού (ΕΟΚ) αριθ. 3007/84 οι οποίες δεν έχουν περιληφθεί στο ολοκληρωμένο σύστημα, ιδίως όσον αφορά την περίοδο υποβολής των αιτήσεων, τη διάρκεια της περιόδου υποχρεωτικής διατηρήσεως των ζώων στην εκμετάλλευση, την ισοτιμία που εφαρμόζεται κατά την πληρωμή της πριμοδότησης ή/και των προκαταβολών 7 ότι είναι σκόπιμο να προβλεφθούν επίσης, αναμένοντας τη θέση σε εφαρμογή της οδηγίας 92/102/ΕΟΚ του Συμβουλίου της 27ης Νοεμβρίου 1992 για την αναγνώριση και την καταγραφή των ζώων (10), οι ελάχιστοι όροι που απαιτούνται για το σύστημα καταγραφής που εφαρμόζεται από τα κράτη μέλη που προβλέπουν την πραγματοποίηση ελέγχων εκτός της περιόδου υποχρεωτικής διατηρήσεως των ζώων 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Αιτήσεις

1. Ως συμπλήρωμα των απαιτήσεων που προβλέπονται στο πλαίσιο του ολοκληρωμένου συστήματος από τους κανονισμούς (ΕΟΚ) αριθ. 3508/92 και (ΕΟΚ) αριθ. 3887/92, ο παραγωγός πρέπει να αναφέρει στην αίτηση πριμοδότησης για προβατοειδή-αιγοειδή εάν διαθέτει στο εμπόριο πρόβειο γάλα ή γαλακτοκομικά προϊόντα με βάση το πρόβειο γάλα κατά τη διάρκεια της περιόδου για την οποία έχει ζητηθεί πριμοδότηση.

2. Οι αιτήσεις πριμοδότησης υπέρ των παραγωγών προβείου ή/και αιγείου κρέατος υποβάλλονται στην αρμόδια αρχή που έχει ορισθεί από το κράτος μέλος, εντός του εδάφους στο οποίο βρίσκεται η εκμετάλλευση, κατά τη διάρκεια περιόδου που καθορίζεται από κάθε κράτος μέλος εντός του χρονικού διαστήματος που αρχίζει την 1η Νοεμβρίου πριν από την έναρξη της περιόδου εμπορίας και λήγει στις 30 Απριλίου μετά την έναρξη περιόδου εμπορίας για την οποία έχουν υποβληθεί οι αιτήσεις.

Τα κράτη μέλη μπορούν να καθορίσουν δύο μη συνεχόμενες περιόδους για την υποβολή των αιτήσεων εντός του εν λόγω χρονικού διαστήματος. Στην περίπτωση αυτή, οι παραγωγοί των εν λόγω κρατών μελών μπορούν να υποβάλουν την αίτηση πριμοδότησης μόνο κατά τη διάρκεια μιας από τις δύο περιόδους.

Το Ηνωμένο Βασίλειο μπορεί να καθορίσει, για τη Βόρεια Ιρλανδία, μία (ή δύο) διαφορετική(-ές) περίοδο (περιόδους) από εκείνη(-ες) που ορίζεται(-ονται) για τη Μεγάλη Βρετανία.

3. Η περίοδος υποχρεωτικής παραμονής των ζώων κατά τη διάρκεια της οποίας ο παραγωγός αναλαμβάνει την υποχρέωση να διατηρεί στην εκμετάλλευσή του τον αριθμό των προβατίνων ή/και των αιγών για τις οποίες έχει ζητηθεί η πριμοδότηση είναι 100 ημέρες από την τελευταία ημέρα της περιόδου υποβολής των αιτήσεων που αναφέρεται στην παράγραφο 2.

Το άρθρο 3 παράγραφος 4 του κανονισμού (ΕΟΚ, Ευρατόμ) αριθ. 1182/71 του Συμβουλίου (11) δεν εφαρμόζεται για τον καθορισμό της εν λόγω περιόδου των 100 ημερών.

4. Κάθε αίτηση αφορά τουλάχιστον δέκα προβατίνες ή/και αίγες.

Άρθρο 2

Ανακοινώσεις

Τα κράτη μέλη ανακοινώνουν στην Επιτροπή, το αργότερο στις 31 Ιουλίου κάθε έτους, τα στοιχεία τα σχετικά με τις αιτήσεις πριμοδότησης που υποβλήθηκαν κατά τη διάρκεια της περιόδου που προβλέπεται στο άρθρο 1 παράγραφος 2. Για το σκοπό αυτό, χρησιμοποιούν τα έντυπα, υπόδειγμα των οποίων εμφαίνεται σε παράρτημα.

Τα στοιχεία που αναφέρονται στο πρώτο εδάφιο τίθενται, κατόπιν σχετικού αιτήματος, στη διάθεση των εθνικών οργανισμών που έχουν αναλάβει την εκπόνηση των επισήμων στατιστικών στον τομέα του αιγείου και προβείου κρέατος.

Άρθρο 3

Επιλεξιμότητα

1. Η πριμοδότηση που αναφέρεται στο άρθρο 5 του κανονισμού (ΕΟΚ) αριθ. 3013/89 οφείλεται για τον αριθμό επιλεξίμων ζώων κάθε κατηγορίας τα οποία ο παραγωγός διατηρεί στην εκμετάλλευσή του κατά τη διάρκεια της περιόδου της υποχρεωτικής παραμονής των ζώων που αναφέρεται στο άρθρο 1 παράγραφος 3.

2. Για τον έλεγχο των αιτήσεων πριμοδότησης, θεωρούνται επιλέξιμα τα ζώα που πληρούν τους όρους που προβλέπονται από τους ορισμούς που αναφέρονται στο άρθρο 1 σημεία 4 και 5 του κανονισμού (ΕΟΚ) αριθ. 3493/90 την τελευταία ημέρα της περιόδου της υποχρεωτικής παραμονής των ζώων.

Άρθρο 4

Έλεγχοι

1. Οι επιτόπιοι έλεγχοι διενεργούνται σύμφωνα με τις διατάξεις του άρθρου 6 του κανονισμού (ΕΟΚ) αριθ. 3887/92 και το σύστημα μόνιμης καταγραφής των κινήσεων του κοπαδιού το οποίο εφαρμόζεται πρέπει να είναι σύμφωνο με τους κανόνες που προβλέπονται στο άρθρο 4 της οδηγίας 92/102/ΕΟΚ.

Εντούτοις, για την περίοδο 1994, εφόσον κράτος μέλος δεν έχει ακόμη θέσει σε εφαρμογή το σύστημα καταχώρησης που αναφέρεται στο πρώτο εδάφιο, μπορεί να εφαρμόσει σύστημα καταχώρησης βάσει του οποίου εμφαίνεται μονίμως και με σαφήνεια η πραγματική κατάσταση του κοπαδιού. Το εν λόγω σύστημα περιλαμβάνει ιδίως τις ακόλουθες ενδείξεις:

- αριθμό των προβατίνων ή/και των αιγών που υπάρχουν στην εκμετάλλευση σε ημερομηνία που καθορίζεται από το κράτος μέλος,

- ημερομηνία που γέννησαν τα ζώα και αριθμός των θηλυκών ζώων που έχουν οχευθεί για πρώτη φορά,

- ημερομηνία των αγορών των προβατίνων ή/και των αιγών με ένδειξη του αριθμού των ζώων και του πωλητή, ή του τόπου αγοράς σε πρίπτωση πωλήσεως σε δημοπρασία,

- ημερομηνία πωλήσεων των προβατίνων ή/και των αιγών με ένδειξη του αριθμού των ζώων και του αγοραστή, ή του τόπου πωλήσεως σε περίπτωση πωλήσεως με δημοπρασία,

- περιπτώσεις ανωτέρας βίας και φυσικών συνθηκών που κατέληξαν σε μείωση του κοπαδιού των προβατίνων ή/και των αιγών με ένδειξη της ημερομηνίας, του αριθμού των προσβληθέντων ζώων και της αιτίας.

Τα ενδιαφερόμενα κράτη μέλη πληροφορούν την Επιτροπή όσον αφορά τις εθνικές διατάξεις που έχουν εγκρίνει για το σκοπό αυτό, πριν από την έναρξη της περιόδου 1994.

Σ' αυτά τα κράτη μέλη, τουλάχιστον 50 % των απαιτουμένων ελαχίστων επιθεωρήσεων διενεργείται εντός της περιόδου της υποχρεωτικής διατήρησης του κοπαδιού, και η χορήγηση της πριμοδότησης εξαρτάται από την τήρηση από τον παραγωγό μητρώου που επιτρέπει την εφαρμογή του συστήματος μόνιμης καταγραφής.

2. Τα κράτη μέλη προβαίνουν, για κάθε περίοδο εμπορίας, στην κατάρτιση απογραφής των προβατοπαραγωγών που διαθέτουν στο εμπόριο πρόβειο γάλα και γαλακτοκομικά προϊόντα με βάση το πρόβειο γάλα. Η απογραφή αυτή πραγματοποιείται με βάση τις δηλώσεις των παραγωγών που αναφέρονται στο άρθρο 1 παράγραφος 1. Επιπλέον, τα κράτη μέλη λαμβάνουν υπόψη, για την κατάρτιση της απογραφής αυτής, τα αποτελέσματα των ελέγχων που πραγματοποιήθηκαν και οποιαδήποτε άλλη πηγή πληροφόρησης διαθέτει η αρμόδια αρχή, και ιδίως τα στοιχεία που παρέχονται από τους μεταποιητές ή τους διανομείς όσον αφορά την εμπορία γάλακτος και γαλακτοκομικών προϊόντων με βάση το πρόβειο γάλα από τους παραγωγούς.

Άρθρο 5

Πληρωμή

1. Η προκαταβολή που προβλέπεται στο άρθρο 5 παράγραφος 6 δεύτερο εδάφιο του κανονισμού (ΕΟΚ) αριθ. 3013/89 δεν είναι δυνατόν, σε καμία περίπτωση, να πληρωθεί πριν από τη λήξη της περιόδου της υποχρεωτικής παραμονής των ζώων που αναφέρονται στο άρθρο 1 παράγραφος 3.

2. Η πριμοδότηση και, στην περίπτωση κατά την οποία έχει πληρωθεί προκαταβολή, το υπόλοιπο πληρώνεται πριν από τις 15 Οκτωβρίου που έπεται του τέλους της περιόδου για την οποία έχει χορηγηθεί πριμοδότηση.

3. Η πριμοδότηση που πληρώνεται ανά επιλέξιμο ζώο και η προκαταβολή επί της εκτιμώμενης πριμοδότησης ανά επιλέξιμο ζώο - σε περίπτωση πληρωμής προκαταβολής - πληρώνονται εάν το ποσό που έχει καθοριστεί ανά προβατίνα είναι ίσο ή μεγαλύτερο από 1 Ecu.

Άρθρο 6

Ισοτιμία

1. Η ισοτιμία που εφαρμόζεται επί του ποσού της προκαταβολής που αναφέρεται στο άρθρο 5 παράγραφος 6 δεύτερο εδάφιο του κανονισμού (ΕΟΚ) αριθ. 3013/89 είναι η αντιπροσωπευτική ισοτιμία που ισχύει την πρώτη ημέρα της περιόδου εμπορίας για την οποία έχει χορηγηθεί η πριμοδότηση αυτή.

2. Η ισοτιμία που εφαρμόζεται:

- στην πριμοδότηση και στο υπόλοιπο που αναφέρεται στο άρθρο 5 παράγραφος 6 τέταρτο εδάφιο του κανονισμού (ΕΟΚ) αριθ. 3013/89,

- στην πριμοδότηση και στο υπόλοιπο που αναφέρεται στην πρώτη περίπτωση μεταφοράς της πληρωμής στην επόμενη περίοδο της εμπορίας και

- στη μείωση που αναφέρεται στο άρθρο 4 του κανονισμού (ΕΟΚ) αριθ. 3493/90,

είναι η αντιπροσωπευτική ισοτιμία που ισχύει την τελευταία ημέρα της περιόδου για την οποία έχει χορηγηθεί η πριμοδότηση.

Άρθρο 7

Μέτρα εφαρμογής

Σε περίπτωση ανάγκης, τα κράτη μέλη λαμβάνουν όλα τα αναγκαία μέτρα προς διασφάλιση της τήρησης των διατάξεων του παρόντος κανονισμού και ανακοινώνουν τα εν λόγω μέτρα στην Επιτροπή.

Άρθρο 8

Κατάργηση

Ο κανονισμός (ΕΟΚ) αριθ. 3007/84 καταργείται.

Άρθρο 9

Έναρξη εφαρμογής

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Σεπτεμβρίου 1993.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 289 της 7. 10. 1989, σ. 1.

(2) ΕΕ αριθ. L 42 της 19. 2. 1993, σ. 1.

(3) ΕΕ αριθ. L 337 της 4. 12. 1990, σ. 7.

(4) ΕΕ αριθ. L 215 της 30. 7. 1992, σ. 63.

(5) ΕΕ αριθ. L 387 της 31. 12. 1992, σ. 1.

(6) ΕΕ αριθ. L 355 της 5. 12. 1992, σ. 1.

(7) ΕΕ αριθ. L 391 της 31. 12. 1992, σ. 36.

(8) ΕΕ αριθ. L 283 της 27. 10. 1984, σ. 28.

(9) ΕΕ αριθ. L 319 της 4. 11. 1992, σ. 7.

(10) ΕΕ αριθ. L 355 της 5. 12. 1992, σ. 32.

(11) ΕΕ αριθ. L 124 της 8. 6. 1971, σ. 1.

ΠΑΡΑΡΤΗΜΑ

ΑΙΤΗΣΕΙΣ ΓΙΑ ΠΡΙΜΟΔΟΤΗΣΗ ΒΟΟΕΙΔΩΝ ΚΑΙ ΑΙΓΟΕΙΔΩΝ

>ΑΡΧΗ ΓΡΑΦΗΚΟΥ>

ΠΕΡΙΟΔΟΣ:

Περιοχή (*) Συνολικός αριθμός που δηλώθηκε (Ι) Αριθμός δηλωθέντων προβάτων ανά παραγωγό

που δεν διαθέτει στο εμπόριο γάλα και γαλακτοκομικά

προϊόντα προβατοειδών (**) (ανά κατηγορία) Αριθμός που δηλώθηκε (Ι) (ΙΙ) Αριθμός δηλωθέντων προβάτων ανά παραγωγό

που διαθέτει στο εμπόριο γάλα και γαλακτοκομικά

προϊόντα προβατοειδών (ανά κατηγορία) Αριθμός που δηλώθηκε (ΙΙ)

(ΙΙΙ) Αριθμός αιγών που δηλώθηκαν (ανά κατηγορία) Αριθμός που δηλώθηκε (ΙΙΙ) 1/20 21/50 51/100 101/

500 501/

1 000 + 1 000 Σύνολο 1/20 21/50 51/100 101/

500 501/

1 000 + 1 000 Σύνολο 1/20 21/50 51/100 101/

500 501/

1 000 + 1 000 Σύνολο

Σύνολο κρά-

τος μέλους

Συνο-

λικός

αριθμός

που

δηλώ-

θηκε Αριθμός προβάτων που δηλώθηκε ανά παραγωγό που δεν διαθέτει στο εμπόριο γάλα και γαλακτοκομικά προϊόντα προβατοειδών (**) Αριθμός προβάτων που δηλώθηκε ανά παραγωγό που διαθέτει στο εμπόριο γάλα και γαλακτοκομικά προϊόντα προβατοειδών Αριθμός αιγών που

δηλώθηκε Αριθμός ζώων με μειωμένο

ποσοστό (50 %)

Μειονεκτι-

κες ζώνες

απόφαση

75/268/ΕΟΚ Μη

μειονεκτικές

ζώνες (*) Περιφερειακή υποδιαίρεση του άρθρου 5 παράγραφος 2 της οδηγίας 82/177/ΕΟΚ του Συμβουλίου της 22ας Μαρτίου 1982.

(**) Για τις περιόδους που είναι προγενέστερες της εφαρμογής του μέσου που προβλέπεται στο άρθρο 4 παράγραφος 4 του κανονισμού (ΕΟΚ) αριθ. 3013/89, το σύνολο των προβάτων που δηλώθηκαν πρέπει να εμφαίνεται στις θέσεις που αντιστοιχούν στα «πρόβατα που δηλώθηκαν ανά παραγωγό που δεν διαθέτει στο εμπόριο γάλα και γαλακτοκομικά προϊόντα.»

>ΤΕΛΟΣ ΓΡΑΦΗΚΟΥ>